**Čačanski narodnooslobodilački partizanski (NOP) odred „Dr Dragiša Mišović"** formiran je 12. jula 1941. godine na planini Jelici, na mestu zvanom Stjenik. Odred se sastojao od četiri čete: Takovske, Ljubićke, Trnavske i Dragačevske.

Komandant odreda bio je Momčilo Radosavljević, a politički komesar Ratko Mitrović, narodni heroj.

Ratni put
---------

Među prvim akcijama koje je izvršio Čačanski odred bio je sukob sa Nemcima 19. jula 1941. godine u Gornjoj Gorevnici, a 20. jula u Leušićima. Zatim dolaze značajne akcije: rušenje mosta u Ovčar banji, mosta na Čemernici u Preljini, rušenje propusta u Prislonici, kojom prilikom je uništena čitava nemačka kompozicija, dizanje u vazduh magacina sa eksplozivom u kazanici i drugo.

U prvoj polovini avgusta 1941. godine izvršeni su napadi na nemačku stražu i železničku stanicu u Brđanima. Izvršeno je rušenje mostova pomoću avionskih bombi na Čemernici, Ovčaru i Kablaru, Škipića potoku, na Gruži i Moravi. 28. septembra 1941. godine, posle herojskih borbi, oslobođen je Gornji Milanovac, gde je zarobljeno 80 Nemaca, a 30. septembra osobođen je Čačak.

Posle Prve neprijateljske ofanzive i povlačenja iz Srbije deo Čačanskog odreda ulazi u Drugu proletersku udarnu brigadu.

Zakletva
--------

Grupa boraca čačanskog partizanskog odreda na zaplenjenom nemačkom kamionu u borbama za oslobođenje Čačka.
Borci Trnavskg bataljona polaze na opsadu Kraljeva 1941. godine.

> Ja, sin srpskog naroda, zaklinjem se svojom čašću da u Čačanski narodnooslobodilački odred "Dr Dragiša Mišović" stupam sa čvrstom odlukom da se borim protiv fašističih okupatora i izdajnika srpskog naroda.
> 
> 
> Obavezujem se da ću izvršavati naređenja svojih pretpostavljenih bez pogovora, da ću čuvati disciplinu odreda, da ću snositi sve posledice kršenja discipline i neizvršavanja dužnosti borca za narodna prava i slobodu.
> 
> 
> Mi, narodni partizani Jugoslavije, latili smo se oružja za nemilosrdnu borbu protiv krvoločnih neprijatelja koji porobiše našu zemlju i istrebljuju naše narode.
> 
> 
> 
> U ime slobode i pravde našeg naroda, zaklinjemo se da ćemo disciplinovano, uporno i neustrašivo, ne štedeći svoje krvi i života, voditi borbu do potpunog uništenja fašističkog osvajača i svih narodnih izdajnika.
> 
>

Narodni heroji
--------------

Ratko Mitrović, politički komesar Čačanskog odreda, na zboru u oslobođenom Čačku, oktobra 1941.
Narodni heroji Čačanskog NOP odreda:

* Tadija Andrić
* Milica Vučetić
* Radovan Grković
* Dragomir Dražević
* Radomir Đurakić Đuraka
* Radisav Janićijević Bomba
* Predrag Jevtić Škepa
* Dušan Ječmenić Ječmenica
* Radovan Jovanović
* Bogdan Kapelan
* Milutin Luković
* Radenko Mandić
* Tihomir Matijević
* Miloš Minić
* Ratko Mitrović
* Dragoslav Mutapović
* Branislav Obradović Džambo
* Dimitrije Pisković Trnavac
* Božidar Božo Tomić
* Vlado Tomanović
* Jelena Ćetković
* Sredoje Urošević

Izvori
------

1. ↑  Zakletva boraca Čačanskog partizanskog odreda

Literatura
----------


|  |  |
| --- | --- |
| Partizanska spomenica 1941. | Portal NOBSegment isključivo posvećen **Narodnooslobodilačkoj borbi.** |

* Milojica Pantelić, Radovan M. Marinković i Vladimir Nikšić „**Čačanski odred dr Dragiša Mišović**". Čačak 1982. godina.
* **Pregled Narodnooslobodilačke borbe u Srbiji**, Moma Marković, Beograd 1947. godina